OpenLLM-France/wikimedia huggingface dataset:
# Ukki

Ukki és el nom urartià o assiri d'un regne a les fonts del Khabur oriental també esmentat com Ukkai, que cap al 700 aC era vassall assiri, i a causa de l'activitat militar del rei Argisti II (713 aC-680 aC) es va sotmetre a Urartu. Però un contraatac va aconseguir altre cop la submissió a Assíria.

## Referències

* René Grousset, Histoire d'Armenie
# Owl Creek

Owl Creek és una concentració de població designada pel cens dels Estats Units a l'estat de Wyoming. Segons el cens del 2000 tenia 11 habitants.

## Demografia

Segons el cens del 2000, Owl Creek tenia 11 habitants, 4 habitatges, i 3 famílies. La densitat de població era de 0,7 habitants/km².
Dels 4 habitatges en un 50% hi vivien nens de menys de 18 anys, en un 75% hi vivien parelles casades, en un 0% dones solteres, i en un 25% no eren unitats familiars. En el 25% dels habitatges hi vivien persones soles el 25% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,33.
Per edats la població es repartia de la següent manera: un 36,4% tenia menys de 18 anys, un 0% entre 18 i 24, un 27,3% entre 25 i 44, un 27,3% de 45 a 60 i un 9,1% 65 anys o més.
L'edat mediana era de 40 anys. Per cada 100 dones de 18 o més anys hi havia 133,3 homes.
La renda mediana per habitatge era de 38.393 $ i la renda mediana per família de 27.500 $. Els homes tenien una renda mediana de 38.750 $ mentre que les dones 0 $. La renda per capita de la població era de 15.975 $. Entorn del 50% de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Owl Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Owl Creek». American Fact Finder. Oficina del Cens dels Estats Units, 12-01-2010.
# Oku no Hosomichi

El títol Oku no Hosomichi (en japonés: 奥の細道) es tradueix com 'camí estret de l'interior' i és l'obra mestra i més coneguda del poeta japonés Matsuo Bashō (1644-1694).

## Característiques

El text està escrit en forma de llibre de viatge, i narra el seu periple a peu, èpic i perillós, pel Japó feudal. Tot i que l'obra ha inspirat molts escriptors, també ha contribuït a seguir els seus passos. En un dels passatges més cèlebres, Basho diu que "cada dia és un viatge, i el viatge mateix és la casa". Parlant d'Oku no Hosomichi, Kenji Miyazawa digué: "És com si l'haguera escrit l'ànima del Japó".

## Argument

Oku no Hosomichi fou escrit durant un viatge fet per Bashō en la primavera de l'any 1689. Marxà amb el seu company de viatge Sora d'Edo (avui conegut com a Tòquio) cap a la regió d'Oku, sobretot animat per veure els indrets sobre els quals havien escrit els poetes antics. Imitava a Saigyō, a qui Bashō havia lloat com l'escriptor de waka més gran. Bashō intentà visitar tots els llocs que s'esmenten en la poesia de Saigjô. Viatjar era molt perillós en aquest temps, i el seu viatge durà 156 dies, hi feu milers de quilòmetres, sobretot a peu.

## Estructura

El text és una barreja de prosa i vers, i inclou moltes referències a Confuci, Saigyō, la poesia antiga xinesa, i fins i tot el Heike monogatari. Aconsegueix mantenir un equilibri delicat entre aquests elements dispars. Bashō en aquest llibre de viatge comunica l'essència poètica de cada indret que visita.
Després del viatge, passà cinc anys revisant els poemes i la prosa d'Oku no Hosomichi abans de publicar-lo. Com es pot veure en les variades versions de la història, el diari de Sora i la versió final, Bashō s'hi prengué algunes llibertats artístiques. Per exemple, segons el Senjushu, que s'atribueix a Saigyō, el narrador passa per Eguchi, on a causa d'una tempesta cerca recer en la caseta d'una prostituta: mantenen un diàleg poètic abans de ficar-se al llit. Bashō inclou una escena semblant en Oku no Hosomichi, però Sora n'omet tot esment.
# Oku Mumeo

Oku Mumeo (奥むめお) (Fukui, 24 d'octubre del 1895 - Shinjuku, 7 de juliol del 1997) fou una política feminista japonesa implicada en el moviment sufragista. Va assumir un paper rellevant en la lluita pels drets de les dones. Va fundar l'Associació de les Noves Dones juntament amb Raichō Hiratsuka i Ichikawa Fusae. Va ser membre de la Cambra de Consellersdel Japó durant tres legislatures, entre el 1947 i el 1965.

## Biografia

Oku Mumeo era la filla major d'un ferrer de tercera generació. Nasqué el 24 d'octubre del 1895 a la rodalia de Fukui.[3] Al seu pare no li agradava treballar de ferrer, per això volgué que la seua filla estudiàs. La seua mare va morir de tuberculosi el 3 de novembre del 1910. Estudià en la Universitat de Dones del Japó el 1912. El seu pare va morir al febrer del 1918 a l'edat de 42 anys.
Al 1919, va rebre una visita de Raichō Hiratsuka, que l'animà a cofundar l'Associació de Dones Noves, per tal de reclamar a la 42a Dieta que reformàs l'Article 5 de les Regulacions de Seguretat de la Policia i que impedís que contraguessin matrimoni els hòmens infectats amb una malaltia de transmissió sexual.[3] Després de fracassar la iniciativa per a la revisió de l'Article 5, Ichikawa Fusae renuncià a la presidència de l'associació i se n'anà als Estats Units, i Raichō es va anar al peu de la muntanya Akagi, a la prefectura de Gunma, i deixà Oku com a presidenta de l'associació. El 25 de març del 1922, Oku Mumeo i l'Associació de Dones Noves aconseguiren la revisió de l'Article 5 en la darrera sessió de la 45a Dieta.
Oku Mumeo va dissoldre l'Associació de Dones Noves el 8 de desembre del 1922 i fundà la Lliga de Dones el 17 del mateix mes.[3] Va ser convidada a acudir a Nakano per a assistir al Moviment d'Unió de Consumidors al 1926. A més de treballar en la defensa dels consumidors, es va associar amb diversos moviments, organitzacions i iniciatives feministes, com ara l'Associació de Llars; participà en la formació de la Unió Cooperativa de Dones Consumidores, i s'oposà a la dissolució dels partits proletaris.

### Mort i llegat

Oku Mumeo es va morir el 7 de juliol del 1997 a l'edat de 101 anys.

## Vida personal

Oku Mumeo es casà amb Oku Eiichi, un poeta que treballava en el departament de traducció del Baifunsha de Sakai Toshihiko.

## Referències

* ↑ «Mumeo Oku Japanese Politician». A: Encyclopædia Britannica (en anglés).
* 1 2 3 4 5 6 7 8 9 10 Loftus, 2004.
* ↑ «Mumeo Oku, a rare woman in the politics of Japan, died on July 7th, aged 101» (en anglés). [Consulta: 8 desembre 2015].

## Bibliografia

* Loftus, Ronald. Telling Lives: Women's Self-Writing in Modern Japan. Honolulu, Hawaii: University of Hawaii Press, 2004. ISBN 978-0824828349.
# Okubi-e

Un okubi-e és un retrat de l'estil ukiyo-e que es caracteritza per mostrar només el cap o el cap i la part superior del tors. A Katsukawa Shunko I (1743-1812) se l'acostuma a reconèixer com el productor dels primers okubi-e. Junt amb Katsukawa Shunsho, només va dissenyar okubi-e d'actors kabuki. A principis de la dècada de 1780, Kitagawa Utamaro va dissenyar els primers okubi-e de belleses femenines. Les autoritats del shogunat van prohibir els okubi-e el 1800, però la prohibició només va durar uns vuit anys.

## Galeria d'okubi-e

* Okubi-e de l'actor kabuki Matsumoto Kōshirō IV com a Tsurunosuke, una xilografia de Katsukawa Shunko I
* Xilografia d'Utagawa Kunimasa de l'actor kabuki Ichikawa Ebizō en un paper de Shibaraku, 1796
* Nakazō Nakamura II com a Edobee, xilografia de Sharaku, 1794
* Retrat de Hagiwara Sakutarô, xilografia de Koshiro Onchi, 1943

## Referències

* ↑ «Ōkubi-e» (en anglès britànic). Japanese Woodblock Print. [Consulta: 17 juny 2022].

## Bibliografia

* Newland, Amy Reigle, The Hotei Encyclopedia of Japanese Woodblock Prints, Amsterdam, Hotei Publishing, 2005, Vol. 2, 477-8.
* Roberts, Laurance P., A Dictionary of Japanese Artists, Tokyo, Weatherhill, 1976, 221.
# Palau Reial d'Oslo

El Palau Reial d'Oslo (en noruec: Det kongelige slott) va ser construït durant la primera meitat del segle xix com la residència noruega del rei noruec i suec Carles XIV de Suècia. És la residència oficial de l'actual monarca noruec. La parella de prínceps hereus resideixen a Skaugum, al municipi d'Asker, als afores d'Oslo, mentre que les tres princeses de Noruega viuen en propietats a Oslo, Fredrikstad i Rio de Janeiro, Brasil.

## Història

Fins a la finalització de les obres del Palau Reial, els membres de la dinastia Bernadotte residien al Paleet, una magnífica finca urbana a Christiania, llegada a l'estat el 1805 per ser utilitzada com a residència reial. El rei Carles III de Noruega no va veure mai el seu palau acabat, però els seus successors Òscar I, Carles V de Suècia i Òscar II de Suècia van utilitzar-lo durant les seves estades a Christiania (a l'actual Oslo). Passaven la major part del seu temps a la capital sueca, Estocolm, però cada any intentaven passar alguns mesos a Noruega. Oscar II era un visitant freqüent, però preferia utilitzar la seva villa marinera a Bygdøy durant les seves vacances estivals, mentre la reina Sofia es quedava a la seva residència rural de Skinnarbøl, a prop de la frontera sueca, pel bé de la seva salut. Oscar II estava absent del seu palau durant 1905, l'any de la dissolució de la unió entre Noruega i Suècia, però el seu fill, el príncep hereu Gustau V de Suècia, va fer dues visites curtes que van ser fracassos per salvar la unió.
La dinastia Bernadotte va renunciar al tron noruec el 1905 i va ser succeïda pel príncep danès Carles, que va fer-se anomenar Haakon VII quan va acceptar la seva elecció com a rei d'una Noruega completament independent. Va ser el primer monarca a utilitzar el palau com a residència permanent. El palau va ser dissenyat per l'arquitecte d'origen danès Hans Linstow (1787-1851). El projecte es va iniciar a l'Stortinget (Parlament noruec) el 1821, la primera pedra va ser col·locada pel rei el 1825 i l'edifici va ser acabat el 1849, durant el regnat d'Òscar I. Durant el regnat i residència del rei Olav V de 1957 a 1991, el Palau Reial no va ser renovat ni mantingut suficientment. Quan l'actual monarca Harald V va començar un projecte de renovació comprensible, va ser criticat degut a la gran quantitat de diners que es necessitaven per retornar al palau un estat satisfactori. Des que van començar el 2002 les visites públiques, el públic general ha pogut veure i apreciar la renovació i l'esplendor que ara exhibeix el palau.

## Enllaços externs

* El Palau Reial (Lloc web oficial de la familia reial noruega)
# Oriol González

Oriol González Rodríguez (Barcelona, 6 de gener de 1975) és un exjugador de bàsquet català. Amb els seus 2.03 metres d'alçada jugava en la posició d'aler pivot.

## Carrera esportiva

Oriol es va formar a les categories inferiors del Joventut de Badalona. Abans d'arribar al primer equip verd-i-negre la temporada 1996-97 va jugar cedit al Sant Josep de Badalona i a La Salle Mahón, tots dos equips de lliga EBA. Després de jugar una temporada a la Lliga ACB amb el Joventut, va jugar un any a la lliga LEB en el Viatges Aliguer Pineda. Després d'aquest pas per la LEB va estar dos anys e la lliga portuguesa. La temporada 2000-01 torna a la lliga espanyola, concretament al Badajoz Caja Rural de LEB, per jugar posteriorment al segon equip de la Penya a la lliga EBA i al Condis Gramenet, de LEB 2. A partir de la temporada 2002-03 passarà per diversos equips catalans de lliga EBA, i des del 2008 a Copa Catalunya. El 2015 va fitxar per la Unió Esportiva Sant Cugat.

## Referències

* ↑ Oriol González jugador a l'ACB
* ↑ «GONZALEZ RODRIGUEZ, ORIOL». Federación Española de Baloncesto. [Consulta: 7 juliol 2018].
* ↑ «FITXATGE I Oriol González arriba com a nou jugador de la UESC». UESC, 23-06-2015 [Consulta: 7 juliol 2018].
# Olivar

«Olivar» té aquests significats:
* Camp d'oliveres.
* Olivar (Xile), comuna de la zona central de Xile.
* El Olivar, municipi de la província de Guadalajara (Castella-La Manxa).
Viccionari
# OpenRISC

OpenRISC és un disseny de CPU RISC d'especificació obert, realitzat per OpenCores i publicat sota la llicència LGPL. El disseny estè implementat amb el llenguatge de descripció de hardware (HDL) verilog, ha estat fabricat exitosament tant com circuit integrat ASIC com implementat mitjançant entorns FPGA.
La GNU toolchain ha estat portada a OpenRISC per permetre el desenvolupament en diferents llenguatges. Linux i uClinux han estat també portats a aquest processador.

## Vegeu també

* Hardware lliure
* LEON
* OpenSPARC
* S1 Core

## Enllaços externs

* OpenRISC 1200 Arxivat 2011-02-26 a Wayback Machine. at the Sitio web de Open Cores (anglès)
* Guia del GNU toolchain Arxivat 2006-11-04 a Wayback Machine. (anglès)
* Semiconductor Beyond Arxivat 2007-01-28 a Wayback Machine. comercial fabless semiconductor company fundada pels reveladors de OpenRISC (anglès)
# PLC

PLC té els següents significats:
* Comunicació: Power Line Communication, tecnologia per a l'enviament de dades a través de la xarxa elèctrica
* Electrònica: Controlador lògic programable, petit computador programable utilitzat per automatitzar màquines
* Política: Partit Liberal Conservador, formació política espanyola, que estructurà el sistema turnista propi de la Restauració espanyola de 1874
Viccionari
# PLN

PLN té els següents significats:
* Processament de llenguatge natural, tractament informàtic de les llengües naturals
* Xarxa personal d'aprenentatge (del nom en anglès Personal Learning Network), conjunt d'eines per a compartir coneixement
* Power Line Networking, transmissió de dades a través de les xarxes elèctriques
* Partit Laborista Noruec, partit polític de Noruega
* Partido Liberación Nacional, partit polític de Costa Rica
* Partit Liberal Nacionalista, partit polític històric de Nicaragua
* Partit Liberal Nacional, partit polític històric de Panamà
* Partit de la Llei Natural, partit polític d'Espanya
* Nefropatia de pèrdua de proteïnes (del nom en anglès Protein-Losing Nephropathy), malaltia renal dels gossos
* PLN, també és el codi ISO 4217 del złoty, moneda de Polònia
* Pln, també és l'abreujament del gènere d'orquídies Pleione
# Palmas (Tocantins)

Palmas és una ciutat del Brasil, capital de l'estat de Tocantins. Amb una població de 228.302 habitants segons el cens de 2010, és la capital estatal menys poblada del país.

## Referències

* ↑ «Palmas» (en portuguès brasiler). IBGE. [Consulta: 30 gener 2022].
* ↑ «Palmas - História» (en portuguès brasiler). IBGE. [Consulta: 30 gener 2022].

## Enllaços externs

* http://www.palmas.to.gov.br/
Viccionari
# Palmar

«Palmar o el Palmar» té aquests significats:
* Toponímia:
** el Palmar (barri de València), pedania de la ciutat de València
** el Palmar (Premià de Mar), urbanització al sud-oest del terme municipal de Premià de Mar (el Maresme)
** Palmar de Troya, municipi de la província de Sevilla, a Andalusia, fins al 2018 una entitat local autònoma del municipi d'Utrera
* Anatomia:
** múscul palmar cutani o palmar curt, múscul prim, en forma de quadrilàter, situat sota l'integument del costat cubital de la mà
** múscul palmar major, múscul de l'avantbraç humà que es troba al costat del múscul supinador llarg
** múscul palmar menor o palmar llarg, es pot observar com un petit tendó situat entre el múscul flexor radial del carp
# Palmarosa

La palmarosa (Cymbopogon martinii) és una espècie de planta poàcia. És una herba perenne nativa del sud-est d'Àsia, especialment de l'Índia i es cultiva pel seu oli essencial que conté geraniol que es fa servir com a medicinal i usos en les llars. L'oli de palmarosa és un repel·lent d'insectes efectiu quan s'aplica sobre les llavors emmagatzemades, un antihelmínitc contra nematodes, un fungicida i repel·lent de mosquits.
L'oli essencial de palmarosa, el qual té una aroma similar a l'oli de roses, s'afegeix a sabons i cosmètics.

## Referències

* ↑ Kumar, R.; Srivastava, M.; Dubey, N. K. «Evaluation of Cymbopogon martinii oil extract for control of postharvest insect deterioration in cereals and legumes». Journal of Food Protection, 70, 1, 2007, pàg. 172–78.
* ↑ Kumaran, A. M. et al.; D'souza, P; Agarwal, A; Bokkolla, RM; Balasubramaniam, M «Geraniol, the putative anthelmintic principle of Cymbopogon martinii». Phytotherapy Research, 17, 8, 2003, pàg. 957. DOI: 10.1002/ptr.1267. PMID: 13680833.
* 1 2 Duke, J. A. and J. duCellier. (1993). CRC Handbook of Alternative Cash Crops. Boca Raton: CRC Press. 214.

## Enllaços externs

* Kew GrassBase Species Profile
# Oscil·lador local

En electrònica, un oscil·lador local (amb acrònim anglès LO) és un oscil·lador electrònic utilitzat amb un mesclador per canviar la freqüència d'un senyal. (Figura 1) Aquest procés de conversió de freqüència, també anomenat heterodinatge, produeix la suma i la diferència de freqüències a partir de la freqüència de l'oscil·lador local i la freqüència del senyal d'entrada. (Figura 2) El processament d'un senyal a una freqüència fixa millora el rendiment d'un receptor de ràdio. En molts receptors, la funció d'oscil·lador i mesclador local es combina en una etapa anomenada "convertidor": això redueix l'espai, el cost i el consum d'energia combinant ambdues funcions en un dispositiu actiu.

## Referències

* ↑ «Superheterodyne Receiver - Radartutorial» (en anglès). https://www.radartutorial.eu.+[Consulta: 11 setembre 2022].
* ↑ «RF Oscillators» (en anglès). https://www.nutsvolts.com/.+[Consulta: 11 setembre 2022].
* ↑ Nelson, Richard. «Local Oscillator - Radio receivers» (en anglès). https://www.radioexperimenter.us,+09-06-2022. Arxivat de l'original el 2022-09-11. [Consulta: 11 setembre 2022].
# Ozerkí (Crimea)

* Per a altres significats, vegeu «Ozerkí».
Ozerkí (en (ucraïnès) i rus: Озерки) és un poble de la República Autònoma de Crimea a Ucraïna, que el 2014 tenia 321 habitants. Pertany al districte rural de Djankoi. Fins al 1948 la vila es deia Barín-Tatarski.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Ozerivka

Ozerivka (en (ucraïnès): Озерівка) és un poble (un possiólok) de la República Autònoma de Crimea a Ucraïna, que el 2014 tenia vuit habitants. Pertany al districte de Txornomórske. Fins al 1948 la vila es deia Tereklí-Ass.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ В исторических документах встречается вариант Билауз-Кипчак
# Pandàcies

Pandaceae és una família de plantes amb flors que conté tres gèneres anteriorment inclosa dins Euphorbiaceae.

## Gèneres

* Galearia (de la tribu Galearieae, subfamília Acalyphoideae, família Euphorbiaceae)
* Microdesmis (de la tribu Galearieae, subfamília Acalyphoideae, família Euphorbiaceae)
* Panda (de la tribu Galearieae, subfamília Acalyphoideae, família Euphorbiaceae)
Aquests gèneres contenen 15 espècies, que viuen a Àfrica occidental i el sud-est asiàtic.
El gènere Centroplacus anteriorment estava inclòs a Pandaceae i també reconegut en la tribu Centroplaceae, família Phyllanthaceae). El sistema APG III system reconeix aquest gènere com a part de la família Centroplacaceae.

## Referències

* 1 2 Angiosperm Phylogeny Group (2009), "An update of the Angiosperm Phylogeny Group classification for the orders and families of flowering plants: APG III", Botanical Journal of the Linnean Society 161 (2): 105–121, doi:10.1111/j.1095-8339.2009.00996.x, <http://www3.interscience.wiley.com/journal/122630309/abstract>. Consulta: 10 desembre 2010 Arxivat 2017-05-25 at Archive-It «Còpia arxivada». Arxivat de l'original el 2017-05-25. [Consulta: 25 març 2021].
* ↑ Stephens, P.F. (2001 onwards). Angiosperm Phylogeny Website. Version 9, June 2008. http://www.mobot.org/MOBOT/Research/APweb/
# Pandua (Hooghly)

Pandua (o Pandooah) (bengalí পাণ্ডুয়া) és una ciutat de cens al districte d'Hooghly a Bengala Occidental, situada a 23° 05′ N, 88° 17′ E﻿ / ﻿23.08°N,88.28°E﻿ / 23.08; 88.28. Consta al cens del 2001 amb una població de 27.126 habitants (el 1901 eren 2.381 habitants). Destaca el seu minaret i les ruïnes del Palau de Pandu Raja

## Història

Fou capital d'un raja hindú i estava fortificada per una muralla que mesurava uns 8 km de circumferència de la que gairebé no queda cap rastre. El ,minaret o torre de 37 metres d'altura commemora la victòria dels musulmans sobre els hindús en aquest lloc el 1340.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Pandua, fotos Arxivat 2011-05-19 a Wayback Machine.
* Pandua per Rangan Datta
# Pandua

* Per a altres significats, vegeu «Pandua (Hooghly)».
Pandua (bengalí পান্ডুয়া o Hazrat Pandua হজরত পান্ডুয়া, també Paruah o Peruah) és una ciutat abandonada avui substituïda per Malda, situada a 25° 08′ N, 88° 10′ E﻿ / ﻿25.13°N,88.16°E﻿ / 25.13; 88.16. També fou anomenada un temps Firuzabad (bengalí ফিরুজাবাদ) i és coneguda com a Adina. Es troba a uns 18 km al nord de Malda.

## Història

Fou fundada probablement per Shams al-Din Firuz Shah. El 1339, Ala al-Din Ali Shah va transferir la capital de Lakhnawti o Gaur (a 32 km) fins a Pandua. Més tard Shams al-Din Iliyas Shah, el primer sultà independent de Bengala, la va cobnvertir en capital del seu sultanat i en aquest temps es va dir Firozabad però el 1453 la capital va retornar a Gaur per decisió de Nasir al-Din Mahmud Shah, potser a causa del canvi del curs del riu Mahananda a la vora del qual estava Pandua.
La ciutat fortificada s'estenia fins a Malda amb unes muralles d'uns 10 km, uns 3 al nord i uns 6 a l'oest del riu Mahananda, i paral·leles a aquest; el suburbi de Rai Khan Dighi era el port de la ciutat.

## Monuments

* Adina Jamia (mesquita d'Adina) del 1369.
* Mausoleu d'Eklakhi (tomba de Djalal al-Din Muhammad Shah)
* Mesquita de Kutb Shahi

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Notes

* ↑ Majumdar, R.C. (ed.)(2006). The Delhi Sultanate, Mumbai: Bharatiya Vidya Bhavan, p. 193
* ↑ Mahajan, V.D. (1991, reimpressió 2007). History of Medieval India, Part I, Nova Delhi: S. Chand, ISBN 81-219-0364-5, p.274
* ↑ Majumdar, R.C. (ed.)(2006). The Delhi Sultanate, Mumbai: Bharatiya Vidya Bhavan, p. 212

## Enllaços externs

* Pandua Arxivat 2011-05-25 a Wayback Machine.
* Adina Arxivat 2011-05-25 a Wayback Machine.
# Panduwasnuwara

Panduwasnuwara fou una antiga capital de Ceilan propera a Kurunegala que va actuar com a tal durant un breu període sota el rei Parakramabahu I al segle xii. Allí fores allotjades les relíquies de la Dent del Buda i el Bol d'almoines. Ell lloc de les ruïnes té unes 20 hectàrees i una part encara està per excavar. Hi ha també un petit museu.
Panduwasnuwara fou fundada pel rei Panduvasudeva, successor del rei Vidjaya, fundador de la monarquia singalesa, al segle V aC. Fou restaurada al segle xii per Parakramabahu I amb el nom de Parakramapura. Les ruïnes del lloc pertanyen a la ciutat fundada al segle xii.

## Referències

* Panduwasnuwara